Na temelju čl. 107. Zakona o odgoju i obrazovanju u osnovnoj i srednjoj školi (Narodne novine 87/08, 86/09, 92/10, 105/10, 90/11, 16/12, 86/12, 94/13., 152./14., 7/17., 68/18.), i članka 5. Pravilnika o načinu i postupku zapošljavanja u Poljoprivrednoj, prehrambenoj i veterinarskoj školi Stanka Ožanića, **Poljoprivredna, prehrambena i veterinarska škola Stanka Ožanića, Zadar, dr. Franje Tuđmana 24/H, 23000, Zadar** raspisuje

**NATJEČAJ**

**za zasnivanje radnog odnosa za radna mjesta:**

1. **nastavnik/ca kuharstva, na određeno nepuno radno vrijeme,**  **2 sata u nastavi tjedno s pripadajućom količinom ukupnog radnog vremena, do 31. 8. 2020., 1 izvršitelj/ica;**
2. **nastavnik/ca računalstva, na određeno nepuno radno vrijeme,**  **2 sata u nastavi tjedno s pripadajućom količinom ukupnog radnog vremena, do 31. 8. 2020., 1 izvršitelj/ica;**
3. **nastavnik/ca ugostiteljskog posluživanja, na određeno nepuno radno vrijeme,**  **2 sata u nastavi tjedno s pripadajućom količinom ukupnog radnog vremena, do 31. 8. 2020., 1 izvršitelj/ica;**
4. **nastavnik/ca turizma i marketinga, na određeno nepuno radno vrijeme,**  **2 sata u nastavi tjedno s pripadajućom količinom ukupnog radnog vremena, do 31. 8. 2020., 1 izvršitelj/ica;**
5. **nastavnik/ca prometa i vožnje, na određeno nepuno radno vrijeme,**  **1 sat u nastavi tjedno s pripadajućom količinom ukupnog radnog vremena, do 31. 8. 2020., 1 izvršitelj/ica;**
6. **nastavnik/ca praktične nastave u programu obrazovanja za zanimanje pomoćni pekar-TES, na neodređeno nepuno radno vrijeme,**  **4 sata u nastavi tjedno s pripadajućom količinom ukupnog radnog vremena, 1 izvršitelj/ica;**
7. **nastavnik/ca biokemije, na neodređeno nepuno radno vrijeme,**  **2 sata u nastavi tjedno s pripadajućom količinom ukupnog radnog vremena, 1 izvršitelj/ica;**

**Uvjeti:**

Uvjeti prema članku 105. i 106. Zakona o odgoju i obrazovanju u osnovnoj i srednjoj školi i Pravilniku o stručnoj spremi i pedagoško-psihološkom obrazovanju nastavnika u srednjem školstvu (Narodne novine 1/96. i 80/99.).

**Uz vlastoručno potpisanu pismenu prijavu na natječaj kandidati trebaju priložiti:**

* životopis
* presliku diplome odnosno dokaza o stečenoj stručnoj spremi
* presliku domovnice odnosno dokaza o državljanstvu
* presliku uvjerenja o nekažnjavanju u smislu čl. 106. Zakona o odgoju i obrazovanju u osnovnoj i srednjoj školi (ne starije od 6 mjeseci).

Kandidati dokumente dostavljaju isključivo u neovjerenim preslikama i ne vraćaju se. Nakon odabira kandidata, a prije potpisivanja ugovora o radu, odabrani kandidat će dostaviti originalne dokumente ili ovjerene preslike.

Kandidat koji ostvaruje pravo prednosti pri zapošljavanju prema posebnim propisima dužan je u prijavi za Natječaj pozvati se na to pravo i ima prednost u odnosu na ostale kandidate samo pod jednakim uvjetima. Da bi ostvario pravo prednosti pri zapošljavanju, kandidat koji ispunjava uvjete za ostvarivanje toga prava, dužan je uz prijavu na natječaj priložiti sve dokaze o ispunjavanju traženih uvjeta, te sve dokaze potrebne za ostvarivanje prava prednosti u skladu s posebnim propisima prema kojima isto pravo ostvaruje.

Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužan je, osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji, a koji su objavljeni na web stranici Ministarstva hrvatskih branitelja:

<https://branitelji.gov.hr/zaposljavanje-843/843>

Kandidat koji je stekao obrazovnu kvalifikaciju u inozemstvu dužan je u prijavi na natječaj priložiti rješenje određenog visokog učilišta o priznavanju potpune istovrijednosti u skladu sa Zakonom o priznavanju istovrijednosti stranih školskih svjedodžbi i diploma ili rješenje Agencije za znanost i visoko obrazovanje o stručnom priznavanju inozemne visokoškolske kvalifikacije u skladu sa Zakonom o priznavanju inozemnih obrazovnih kvalifikacija te u skladu sa Zakonom o reguliranim profesijama i priznavanju inozemnih stručnih kvalifikacija, rješenje Ministarstva znanosti i obrazovanja o priznavanju inozemne stručne kvalifikacije radi pristupa reguliranoj profesiji.

Na natječaj za radno mjesto mogu se javiti osobe oba spola.

Izrazi koji se u ovom Natječaju koriste u muškom rodu, odnose se na jednak način na muški i ženski rod.

Kandidatom prijavljenim na natječaj će se smatrati samo osoba koja podnese pravodobnu i potpunu prijavu te ispunjava formalne uvjete iz natječaja. Potpunom prijavom smatra se prijava koja sadrži sve podatke i priloge navedene u natječaju.

Rok za podnošenje prijava je 8 dana od dana objave natječaja.

Nakon isteka natječajnog roka provest će se postupak vrednovanja kandidata putem razgovora (intervjua) i testiranja, sukladno Pravilniku o načinu i postupku zapošljavanja u Poljoprivrednoj, prehrambenoj i veterinarskoj školi Stanka Ožanića, Zadar. Na web-stranici Škole: [www.ppvs-ozanic.hr](http://www.ppvs-ozanic.hr) objaviti će se vrijeme i mjesto održavanja razgovora/testiranja. Za kandidata koji ne pristupi razgovoru/testiranju smatrat će se da je odustao od prijave na natječaj.

Rezultati natječaja objaviti će se na web-stranici Škole.

Prijave za natječaj s dokazima o ispunjavanju uvjeta dostavljaju se na adresu škole: Poljoprivredna, prehrambena i veterinarka škola Stanka Ožanića, dr. Franje Tuđmana 24/H, 23 000, Zadar, s naznakom „za Natječaj“.

Natječaj je otvoren od 8. do 16. 1. 2020. Nepotpune i nepravodobne prijave neće se razmatrati.

Sukladno odredbama Opće uredbe o zaštiti osobnih podataka br. 2016/679 i Zakona o provedbi Opće uredbe o zaštiti podataka (NN, 42/18), svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za prikupljanje i obradu svih osobnih podataka navedenih u svim dostavljenim prilozima odnosno ispravama, a koji će se obrađivati isključivo u svrhu provedbe natječajnog postupka.

R A V N A T E LJ I C A:

Jelena Gulan, mag. ing.